turjo4nis/wikipedia-bn-dump-20250701 huggingface dataset:
শ্রেষ্ঠ অ্যানিমেটেড চলচ্চিত্র বিভাগে গোল্ডেন গ্লোব পুরস্কার

শ্রেষ্ঠ অ্যানিমেটেড চলচ্চিত্র বিভাগে গোল্ডেন গ্লোব পুরস্কার হলিউড ফরেন প্রেস অ্যাসোসিয়েশন কর্তৃক প্রদত্ত বাৎসরিক পুরস্কার, যা বছরের সেরা অ্যানিমেশন চলচ্চিত্রের জন্য প্রদান করা হয়। ২০০৭ সালের ৬৪তম গোল্ডেন গ্লোব পুরস্কার আয়োজন থেকে এই চলচ্চিত্র পুরস্কার প্রদান করা হয়ে আসছে। শুরুতে শ্রেষ্ঠ অ্যানিমেটেড চলচ্চিত্র বিভাগে তিনটি চলচ্চিত্রকে মনোনয়ন দেওয়া হত, যেখানে অন্যান্য বিভাগের জন্য পাঁচটি করে মনোনয়ন দেওয়া হয়। পিক্সারের কারস এই বিভাগের প্রথম পুরস্কার বিজয়ী চলচ্চিত্র।

বিজয়ী ও মনোনীতদের তালিকা
 গাঢ় বর্ণের চলচ্চিত্রসমূহ গোল্ডেন গ্লোব বিজয়ী নির্দেশ করে।

২০০০-এর দশক

২০১০-এর দশক

২০২০-এর দশক

আরও দেখুন
 শ্রেষ্ঠ অ্যানিমেটেড চলচ্চিত্র বিভাগে একাডেমি পুরস্কার
 শ্রেষ্ঠ অ্যানিমেটেড চলচ্চিত্র বিভাগে বাফটা পুরস্কার
 শ্রেষ্ঠ অ্যানিমেটেড চলচ্চিত্র বিভাগে স্যাটার্ন পুরস্কার

তথ্যসূত্র

বহিঃসংযোগ
 

গোল্ডেন গ্লোব পুরস্কার
২০০৭-এ প্রবর্তিত পুরস্কার
সেরা অ্যানিমেটেড চলচ্চিত্রের পুরস্কার
প্রতি বৎসর হালনাগাদ করা দরকার এমন নিবন্ধ
২০০৭-এ মার্কিন যুক্তরাষ্ট্রে প্রতিষ্ঠিত
কেরলের বন্দর

কেরলে ১টি প্রধান বন্দর, ৩টি মধ্যবর্তী বন্দর এবং ১৪টি ছোট বন্দর রয়েছে। এই রাজ্যে মোট ৫৯০ কিমি উপকূল রেখা রয়েছে।

কোচি বন্দর হলো কেরলের প্রধান সমুদ্র বন্দর। এটি ভারতের প্রধান বন্দরগুলির অন্যতম। বন্দরটি কোচি শহরে অবস্থিত। এই বন্দেরই গড়ে উঠেছে দেশের একমাত্র ইন্টারন্যাশনাল কন্টেনার ট্রান্সশিপমেন্ট টার্মিনাল। এই রাজ্যে ভারত সরকারের জাহাজ মন্ত্রক একটি প্রধান বন্দর গড়ার কথা বলেছে। বন্দরটি ভিঝিনজামে গড়া হবে। এটি রাজ্যের রাজধানী ত্রিরুচিলাপল্লির কাছেই।

বন্দরসমূহের তালিকা

আরও দেখুন 
 কোট্টায়াম বন্দর
 প্যারিস বন্দর

তথ্যসূত্র

বহিঃসংযোগ 
Kerala ports 

কেরলের বন্দর ও পোতাশ্রয়
বিশ্ব নিদ্রা দিবস

সুনিদ্রার প্রয়োজনীয়তা তুলে ধরতে ২০০৮ সাল থেকে World Association of Sleep Medicine বিশ্ব নিদ্রা দিবস পালন করার সিদ্ধান্ত নেয়। প্রতি বছর মার্চ মাসে মহাবিষুবের আগের শুক্রবার এ দিনটি পালন করা হয়। এ দিনটির মূল লক্ষ্য হচ্ছে সুস্থ্যতার জন্য সুনিদ্রার প্রয়োজনীয়তা এবং নিদ্রাহীনতা ও এর চিকিৎসা, নিবারণ, শিক্ষা জনসমক্ষে তুলে ধরা।

বিশ্ব নিদ্রা দিবসের মাধ্যমে প্রতি বছর World Sleep Society ঘুমের প্রয়োজনীয়তা এবং সমাজে এর প্রভাবের ব্যাপারে জনসচেনতা সৃষ্টি করে।

ঘুম মানুষের একটি অত্যাবশ্যকীয় শরীরতান্ত্রিক প্রক্রিয়া। পরিমিত ঘুম সুস্বাস্থ্য নিশ্চিত করে। হৃদ্‌রোগসহ নানা রোগের ঝুঁকিও কমায়। প্রতিদিন ছয় থেকে সাত ঘণ্টা ঘুমানো দরকার। নির্দিষ্ট এই ঘুম হলে প্রতিদিন সকালে আমরা সুস্থ অনুভূতি দিয়ে দিন শুরু করতে পারি। নয়তো অনিদ্রায় শরীরে বিভিন্ন শারীরিক সমস্যা দেখা দেয়।

নিদ্রাহীনতার ফলে স্বাস্থ্যহানীর হুমকিতে আছে বিশ্বের জনসংখ্যার ৪৫% মানুষ!

সমালোচনা

২০১৭ সালের ১৭ মার্চ বিশ্ব নিদ্রা দিবস টুইটারে জনপ্রিয়তা পায়৷ জনপ্রিয় ভারতীয় অভিনেতা অমিতাভ বচ্চন টুইট করেন যে "আগামীকাল ১৭ই মার্চ বিশ্ব নিদ্রা দিবস। এর মানে কি!?" 

বিশ্ব নিদ্রা দিবস সমালোচিত হওয়ার কারণ অনেকেই মনে করেন যে এই দিবসটি ঘুমকে কোনো পণ্যের সাথে তুলনা করে এবং প্রত্যেককেই গভীর ঘুমে নিমজ্জিত হওয়ার বিষয়টিকে উৎসাহিত করে।

নিদ্রাহীনতার আর্থিক প্রভাব

নিদ্রাহীনতার ফলে বিভিন্ন দেশের আর্থিক ক্ষতি অনুমান করা হয় যে যুক্তরাষ্ট্রে প্রতি বছর নিদ্রাহীনতার কারণে ৪০০ বিলিয়ন মার্কিন ডলার ক্ষতি হয়, জাপানে ক্ষতি হয় ১৩৮ বিলিয়ন মার্কিন ডলার, যুক্তরাজ্যে ৫০ বিলিয়ন ও কানাডায় ২১ বিলিয়ন মার্কিন ডলার৷

বার্ষিক উদ্‌যাপন

প্রতিবছর মার্চ মাসে মহাবিষুবের আগে শুক্রবার এ দিনটি পালন করা হয়। বিশ্ব নিদ্রা দিবস সর্বপ্রথম উদ্‌যাপন করা হয় ২০০৮ সালের ১৪ই মার্চ। ইন্টারনেট ও বিশ্বব্যাপী এই দিনে ঘুমবিষয়ক ও স্বাস্থ্যবিষয়ক আলোচনা, উপস্থাপনা ও প্রদর্শনীর ব্যবস্থা করা হয়।

তথ্যসূত্র

নিদ্রা
স্বাস্থ্য সচেতনতা দিবস
২০০৮-এ প্রতিষ্ঠিত পুনরাবৃত্ত ঘটনা
মার্চ উদ্‌যাপন
বোয়ালখালী থানা

বোয়ালখালী থানা বাংলাদেশের চট্টগ্রাম জেলার অন্তর্গত বোয়ালখালী উপজেলার একটি থানা।

প্রশাসনিক এলাকাসমূহ 
বোয়ালখালী উপজেলার ১টি পৌরসভা ও ৯ টি ইউনিয়নের প্রশাসনিক কার্যক্রম বোয়ালখালী থানার আওতাধীন।

পৌরসভা:
 বোয়ালখালী

ইউনিয়নসমূহ:
 ১নং কধুরখীল
 ২ নং পশ্চিম গোমদন্ডী 
 ৪নং শাকপুরা
 ৫নং সারোয়াতলী
 ৬নং পোপাদিয়া
 ৭নং চরণদ্বীপ
 ৮নং শ্রীপুর খরণদ্বীপ
 ৯নং আমুচিয়া
 ১০নং আহলা করলডেঙ্গা

আরও দেখুন 
 বোয়ালখালী উপজেলা
 চট্টগ্রাম জেলা

তথ্যসূত্র

বহিঃসংযোগ 

চট্টগ্রাম জেলার থানা
বোয়ালখালী উপজেলা
এ কে এম ইসহাক

এ কে এম ইসহাক (জন্ম: অজানা - মৃত্যু: ২০১০) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

জন্ম ও শিক্ষাজীবন 
এ কে এম ইসহাকের জন্ম  যশোর জেলার বাঘারপাড়া উপজেলার ধল গ্রামে। চার ভাই ও তিন বোনের মধ্যে তিনি ছিলেন সবার ছোট। তার বাবার নাম মুজিবুর রহমান এবং মায়ের নাম মাহমুদা খাতুন। তার স্ত্রীর নাম লুৎফুন্নেছা ইসহাক। তাদের ছয় ছেলে।

কর্মজীবন 
এ কে এম ইসহাক প্রকৌশলী হিসেবে ১৯৭১ সালে কর্মরত ছিলেন রাঙামাটি জেলার চন্দ্রঘোনায় কর্ণফুলী পেপার মিলে। ২৫ মার্চ রাতে পাকিস্তান সেনাবাহিনী ঢাকা ও চট্টগ্রামে হত্যাযজ্ঞ শুরু করলে দেশের প্রত্যন্ত এলাকা চন্দ্রঘোনায়ও সে খবর ২৬ মার্চ পৌঁছে যায়। ২৫ মার্চের আগেই সেখানে তার নেতৃত্বে গঠিত হয়েছিল সংগ্রাম কমিটি ও ছাত্র-যুবকদের নিয়ে স্বেচ্ছাসেবক বাহিনী। চন্দ্রঘোনার কর্ণফুলী পেপার মিল ও রেয়ন মিলের নিরাপত্তা বিভাগে ছিল দেড় শতাধিক থ্রি নট থ্রি রাইফেল ও বন্দুক। পরে এ কে এম ইসহাক এরপর সীমান্ত অতিক্রম করে চলে যান  ভারতে। সাবরুম থেকে সাত কিলোমিটার দক্ষিণ-পশ্চিমে হরিণা নামক পাহাড়ি এলাকায় তারা ক্যাম্প স্থাপন করেন। পরে সেই ক্যাম্পই ১ নম্বর সেক্টরের হেডকোয়ার্টারে রূপ নেয়। সেখানে শুরু হয় দ্বিতীয় পর্যায়ের কার্যক্রম। জুলাই মাসে মুক্তিবাহিনীর সদর দপ্তর থেকে এ কে এম ইসহাককে ১ নম্বর সেক্টরের কোয়ার্টার মাস্টার হিসেবে নিযুক্ত করা হয়। এই দায়িত্ব পেয়ে তিনি মুক্তিবাহিনীর জন্য যোদ্ধা সংগ্রহ, তাদের প্রশিক্ষণ দেওয়া, থাকা-খাওয়ার ব্যবস্থা ইত্যাদি কাজ যথেষ্ট সীমাবদ্ধতার মধ্যেও নিপুণভাবে সম্পন্ন করেন।

মুক্তিযুদ্ধে ভূমিকা 
এ কে এম ইসহাক ২৬ মার্চ বিভিন্ন অস্ত্র প্রশিক্ষিত স্বেচ্ছাসেবকদের মধ্যে বিতরণ করেন। তারপর ২৭ মার্চ কাপ্তাইয়ের মদনা ঘাটে অবস্থানরত মুক্তিযোদ্ধাদের দলনেতা মাহফুজুর রহমানের (বীর বিক্রম) সঙ্গে দেখা করে প্রতিরোধ যুদ্ধে যোগ দেন। ইসহাক তার স্বেচ্ছাসেবক দল নিয়ে অবস্থান নেন মদনা ঘাট-চট্টগ্রাম বিশ্ববিদ্যালয়ের মধ্যবর্তী স্থানে। এপ্রিল মাসে তিনি বেশ কয়েকটি যুদ্ধে প্রত্যক্ষভাবে অংশ নেন। ১৩ এপ্রিল কালুরঘাটের পতন হলে তিনি তার দল নিয়ে সমবেত হন খাগড়াছড়িতে। সেখানে আলোচনায় সিদ্ধান্ত হয়, মীর শওকত আলীর (বীর উত্তম) সার্বিক কমান্ডে মুক্তিযোদ্ধারা মহালছড়িতে অবস্থান নিয়ে রাঙামাটি-বরকল ও রাঙামাটি-চট্টগ্রাম সড়ক এলাকায় পাকিস্তান সেনাবাহিনীকে প্রতিরোধ করবেন। এ কে এম ইসহাকের ওপর দায়িত্ব পড়ে রাঙামাটি-চট্টগ্রাম সড়কে পাকিস্তানি সেনাদের প্রতিরোধ করার। তিনি তার দল নিয়ে রাঙামাটি-চট্টগ্রাম সড়কে বেশ কয়েকবার অ্যামবুশ করেন। এই অ্যামবুশে হতাহত হয় বেশ কয়েকজন পাকিস্তানি সেনা। ২৭ এপ্রিল মহালছড়িতে পাকিস্তান সেনাবাহিনীর কমান্ডো দল ও তাদের সহযোগী সশস্ত্র মিজোদের সঙ্গে মুক্তিযোদ্ধাদের সম্মুখ যুদ্ধ হয়। ভয়াবহ এই যুদ্ধে মুক্তিবাহিনীর আফতাবুল কাদের (বীর উত্তম)সহ কয়েকজন মুক্তিযোদ্ধা শহীদ হন। এ দিন যুদ্ধে এ কে এম ইসহাক ও তার দলের মুক্তিযোদ্ধারা বেশ নৈপুণ্য প্রদর্শন করেন। তারা পাকিস্তানি সেনাদের সহযোগী সশস্ত্র মিজোদের অনেককে হতাহত করতে সক্ষম হন। তা সত্ত্বেও তারা সেখানে টিকতে পারেননি। কারণ, পাকিস্তানি সেনা ও সশস্ত্র মিজো মিলে সংখ্যায় ছিল অনেক। পরে তারা অবস্থান নেন রামগড়ে। সেখানে ২ মে ভয়াবহ যুদ্ধ হয়। মুক্তিযোদ্ধারা প্রাণপণ চেষ্টা করেও রামগড় ধরে রাখতে ব্যর্থ হন। রামগড় পতনের মধ্য দিয়ে শেষ হয় এ কে এম ইসহাকের মুক্তিযুদ্ধের প্রথম পর্ব।

পুরস্কার ও সম্মাননা 
 বীর প্রতীক

তথ্যসূত্র

বহি:সংযোগ 

বীর প্রতীক
২০১০-এ মৃত্যু
বাংলাদেশের স্বাধীনতা যুদ্ধে জড়িত ব্যক্তি
আন্দামান সবুজ পায়রা

আন্দামান সবুজ পায়রা (Treron chloropterus) হল হরিয়াল গণের একটি পায়রার প্রজাতি। এদের ভারতের কেন্দ্রশাসিত অঞ্চল আন্দামান নিকোবর দ্বীপপুঞ্জে দেখতে পাওয়া যায়। ২০১৪ সালের জুলাই মাসে এটি আই.ইউ.সি.এন. লাল তালিকা ভুক্ত হয়।

আচরণ 

আন্দামান সবুজ পায়রা সাধারণত একাএকা অথবা ছোটো ঝাঁক বেঁধে আকাশে উড়ে বেড়ায়। এরা খুব দ্রুত উড়তে পারে। এরা বিভিন্ন ধরনের ফল ও বীজ খেয়ে থাকে। এরা কিছুটা লম্বাটে বাসা তৈরি করে এবং সাধারণত দুটি সাদা ডিম পাড়ে।

তথ্যসূত্র 

 Collar, N.J. 2011. Species limits in some Philippine birds including the Greater Flameback Chrysocolaptes lucidus. Forktail number 27: 29-38.
 Rasmussen, P.C., and J.C. Anderton. 2005. Birds of South Asia: the Ripley guide. Lynx Edicions and Smithsonian Institution.

আন্দামানি পাখি
১৮৪৫-এ বর্ণিত পাখি
অ্যাডওয়ার্ড ব্লাইদ কর্তৃক নামকরণকৃত ট্যাক্সা
বাংলাদেশের আদমশুমারি ও গৃহগণনা ২০১১

আদমশুমারি ও গৃহগণনা ২০১১ বাংলাদেশে অনুষ্ঠিত ৫ম আদমশুমারি, যা ১৫ মার্চ থেকে ১৯ মার্চ ২০১১ সালে ৫ দিন ব্যাপী অনুষ্ঠিত হয়। বাংলাদেশ পরিসংখ্যান ব্যুরো ১০ বছর পর পর আদমশুমারি পরিচালনা করে থাকে। ২০১১ আদমশুমারি তিন পর্যায়ে সম্পন্ন হয়েছে— এক. মূল গণনা, দুই. পোস্ট এনুমারেশন চেক তিন. সাধারণ গণনা: একটি নির্দিষ্ট এলাকা যাচাই। ১৬ জুলাই ২০১১ সালে আদমশুমারির প্রাথমিক প্রতিবেদন প্রকাশিত হয়। প্রতিবেদন অনুসারে বাংলাদেশের জনসংখ্যা ছিল ১৪,২৩,১৯,০০০ জন, জনসংখ্যা বৃদ্ধির হার ১৪.৪% এবং বার্ষিক জনসংখ্যা বৃদ্ধির হার ১.৩৪%। ১৫ বছরের ঊর্ধ্ব নারী-পুরুষের স্বাক্ষরতা হার ছিল ৫৩.০%।

আদমশুমারি 
যুগ্ম সচিব মোঃ শাহজাহান আলী মোল্লা ২০১১ আদমশুমারির মহাপরিচালক ছিলেন। পূর্বের মত এবারেও আদমশুমারির তথ্য ইংরেজিতে নথিভূক্ত করা হয়, যদিও তথ্য সংগ্রহের ভাষা ছিল বাংলা। ২০১১ সালে, বাংলাদেশ ও ভারত তাদের সীমান্ত এলাকায় প্রথম বারের মত যৌথভাবে আদমশুমারি পরিচালনা করে।

২০১১ আদমশুমারির প্রাথমিক ফল প্রকাশের প্রায় এক বছর পর ২০১২ সালের ১৬ জুলাই চূড়ান্ত ফলাফল প্রকাশিত হয়।

তথ্যসূত্র 

বাংলাদেশে আদমশুমারি
২০১১-এ বাংলাদেশ
২০১১-এ আদমশুমারি
হলদে-পা হরিয়াল

হলদে-পা হরিয়াল (Treron phoenicoptera) হল হরিয়াল প্রজাতির একটি পাখি যাদের সাধারণত ভারতীয় উপমহাদেশে দেখতে পাওয়া যায়। এটি ভারতের মহারাষ্ট্রের জাতীয় পাখির মর্যাদা পেয়েছে। প্রধানত মারাঠিরা এদের ''হরিয়াল'' বলে। এরা বিভিন্ন ফল জাতীয় খাদ্য ও বাদাম জাতীয় তৈলবীজ খায়। এরা ঝাঁকে ঝাঁকে উড়ে বেড়ায়। এদের গাছের ডালে বসে থাকতে দেখা যায়।

খাদ্য 

হলদে-পা হরিয়ালেরা সাধারণত ফল ও বীজ খায়। তাছাড়া বাদাম জাতীয় তৈলবীজও খেয়ে থাকে। এরা ঝাঁক বেঁধে আকাশে উড়ে বেড়ায়।

তথ্যসূত্র 

কম্বোডিয়ার পাখি
লাওসের পাখি
মিয়ানমারের পাখি
আইইউসিএন লাল তালিকার ন্যূনতম উদ্বেগজনক প্রজাতি
দক্ষিণ এশিয়ার পাখি
দক্ষিণ-পূর্ব এশিয়ার পাখি
১৭৯০-এ বর্ণিত পাখি
নেপালের পাখি
মহারাষ্ট্রের প্রতীক
ঊর্মিলা

ঊর্মিলা হিন্দু মহাকাব্য রামায়ণের একটি চরিত্র। ঊর্মিলা ছিলো মিথিলার জনকপুরের রাজা জনক ও এবং তার স্ত্রী সুনয়নার একমাত্র কন্যা, এবং সীতার কনিষ্ঠ বোন। তিনি রামের কনিষ্ঠ ভাই লক্ষ্মণের স্ত্রী ছিলেন। তাদের দুই পুত্র ছিল- অঙ্গদ ও ধর্মকেতু। লক্ষ্মণ যখন রাম ও সীতার সঙ্গে নির্বাসনে যায়, ঊর্মিলা লক্ষ্মণের সঙ্গে যেতে প্রস্তুত ছিল, কিন্তু লক্ষ্মণ দ্বিধান্বিত মনে তাকে তার পিতা-মাতার যত্ন নেওয়ার জন্য অযোধ্যায় ফিরে যেতে বলে। ঊর্মিলা তার উর্মিলা নিদ্রা নামে অনন্য ত্যাগের জন্য উল্লেখযোগ্য।

রাজস্থানের ভরতপুর জেলায় লক্ষ্মণ ও উর্মিলাকে নিবেদিত একটি মন্দির রয়েছে। ১৮৭০ খ্রিস্টাব্দে ভরতপুরের তৎকালীন শাসক বলবন্ত সিংহ কর্তৃক মন্দিরটি নির্মিত হয় এবং ভরতপুর রাজ্যের রাজকীয় পরিবার কর্তৃক রাজপ্রাসাদ হিসেবে গণ্য করা হয়।

ব্রহ্মচর্য 
শ্রী রাম যখন লক্ষ্মণ ও দেবী সীতাকে নিয়ে বনগমন করেন তখন লক্ষ্মণের ব্রহ্মচর্যের কারণে ঊর্মিলাকে রেখে যান অযোধ্যার রাজভবনে। স্বামী বনে বাস করছেন বলে দেবী ঊর্মিলা ব্রহ্মচারিণী হয়ে ১৪ বছর খড়ের শয্যায় শুতেন আর ফলাহার করতেন। ঊর্মিলার তপস্যার ফলে লক্ষ্মণ পরবর্তীকালে রাবণপুত্র ইন্দ্রজিতকে বধ করতে সক্ষম হন।

তথ্যসূত্র

আরো পড়ুন 
 Valmiki Ramayana, English verse translation  by Desiraju Hanumanta Rao, K. M. K. Murthy et. al.
 Ramayana, English verse translation by Ralph T. H. Griffith at the Project Gutenberg

রঘুবংশ
রামায়ণের চরিত্র
সূর্য রাজবংশ
দেশী নিম প্যাঁচা

দেশী নিম প্যাঁচা (Otus bakkamoena) হল পেঁচা প্রজাতির একটি পক্ষী। এদের দক্ষিণ এশিয়া থেকে ভারতীয় উপমহাদেশ হয়ে পূর্ব এশিয়ার আবর উপদ্বীপ পর্যন্ত দেখা যায়। পূর্বে এদের কন্ঠী নিমপ্যাঁচার (Otus lettia) অন্তভুক্ত করা হলেও পরে এদের আলাদা প্রজাতি হিসাবে গণ্য করা হয়। লক্ষ্মীপেঁচা (Tyto alba) ও কৃষ্ণকায় মাছ পেঁচার (Ketupa zeylonensis) থেকে এদের বর্ণনা দেওয়া যায়, যাদের সিংহলি ভাষায় bakamuna বলে।

দেশী নিম প্যাঁচা সাধারণত বনে ও বনাচ্ছাদিত স্থানে বাসা বাঁধে। এরা গাছের মধ্যেকার গর্তে বাসা তৈরি করে। এরা সাধারণত একসাথে তিন থেকে পাঁচটি ডিম পাড়ে।

দেশী নিম প্যাঁচা একটি ছোটো প্রজাতির পেঁচা (২৩-২৫ সেমি.), যদিও এরা স্কোপ্স প্রজাতির পেঁচাদের মধ্যে বড়ো। অন্যান্য স্কোপ্স পেঁচাদের মতো এদের ক্ষুদ্রাকার মাথা থাকে।

এদের দেখতে অনেকটা কন্ঠী নিমপ্যাঁচা (Otus lettia) ও উদয়ী নিম প্যাঁচার (Otus sunia) মতো। শুধুমাত্র গলার স্বর ও চোখের মণির রঙ দেখেই এদের আলাদা করে যায়।

চিত্রসমূহ

তথ্যসূত্র 

এশিয়ার পাখি
ভারতের পাখি
ইন্দোনেশিয়ার পাখি
পাকিস্তানের পাখি
আইইউসিএন লাল তালিকার ন্যূনতম উদ্বেগজনক প্রজাতি
দক্ষিণ এশিয়ার পাখি
১৭৬৯-এ বর্ণিত পাখি
উপকূল অনুযায়ী মার্কিন যুক্তরাষ্ট্রের রাষ্ট্রগুলির তালিকা

এটি হচ্ছে মার্কিন যুক্তরাষ্ট্রের রাষ্ট্রগুলোর সমুদ্র উপকূলের দৈর্ঘ্য অনুযায়ী র‌্যাঙ্কিং তালিকা । যেসব রাষ্ট্রের সঙ্গে কোন সমুদ্র উপকূল নেই সেগুলো এখানে অর্ন্তভুক্ত হয়নি।
দুইটি ভিন্ন মাপের পদ্ধতি এখানে ব্যবহৃত হয়েছে : পদ্ধতি ১-এ শুধু রাষ্ট্রগুলোর সঙ্গে সমুদ্র উপকূলের পরিমাণ অন্তর্ভুক্ত করা হয়েছে কিন্তু জোয়ার প্রবেশপথ অন্তর্ভুক্ত করা হয়নি; পদ্ধতি ২-এ মার্কিন যুক্তরাষ্ট্রের বৃহৎ হ্রদসমূহ এর উপকূল অন্তর্ভুক্ত করা হয়েছে এবং জোয়ার প্রবেশপথের অতিরিক্ত দৈর্ঘ্যও অন্তভুর্ক্ত করা হয়েছে। উদাহরণস্বরূপ, পদ্ধতি ২-এ গ্রেট উপসাগর (নিউ হ্যাম্প্‌শায়ার) কে গননায় ধরেছে নিউ হ্যাম্প্‌শায়ার এর উপকূল হিসেবে, কিন্তু পদ্ধতি ১-এ তা ধরা হয়নি। পদ্ধতি দুটির মধ্যে সমুদ্র উপকূলের পরিমাণের পার্থক্য করার জন্য সুবিধাজনক নয়।
 ১ নম্বর পদ্ধতির তথ্যটি নেওয়া হয়েছে সিআরএস থেকে যেটি মার্কিন যুক্তরাষ্ট্রের কংগ্রেস এর জন্য তৈরি করা হয়েছিল। । মার্কিন যুক্তরাষ্ট্রের বাণিজ্য বিভাগ, জাতীয় সামুদ্রিক এবং বায়ুমন্ডলীয় প্রশাসন থেকে তথ্য ব্যবহার করা হয়েছে। ১৯৭৫ সালের মার্কিন যুক্তরাষ্ট্রের সমুদ্র উপকূলের হিসেবে।
 ২নম্বর পদ্ধতির তালিকাটি তৈরি করেছে জাতীয় সামুদ্রিক এবং বায়ুমন্ডলীয় প্রশাসন (NOAA) এর সমুদ্র এবং উপকূলীয় সম্পদ ব্যবস্থাপনা কার্যালয়।  এতে জোয়ার প্রবেশদ্বারের পরিমাণ এবং গ্রেট হ্রদের উপকূলের পরিমাণও অন্তভুর্ক্ত রয়েছে। যেটি কিনা পদ্ধতি ১-এ অন্তভুর্ক্ত ছিলো না।


ছক

তথ্যসূত্র 

মার্কিন যুক্তরাষ্ট্র
মার্কিন যুক্তরাষ্ট্রের উপকূল
দেশের প্রশাসনিক বিভাগসমূহের ক্রমের তালিকা
সংযুক্ত আরব আমিরাতের ক্রিকেট মাঠের তালিকা

এটি একটি সংযুক্ত আরব আমিরাতের ক্রিকেট মাঠের তালিকা। এই তালিকার মাঠগুলি অন্তর্ভুক্ত করা হয়েছে যেখানে প্রধানত প্রথম শ্রেণীর কিক্রেট, লিস্ট এ ক্রিকেট এবং টুয়েন্টি২০  ক্রিকেট প্রতিযোগিতা অনুষ্ঠিত হয়ে থাকে। উপরন্তু, এর বাইরে কিছু টেস্ট ম্যাচ, একদিনের আন্তর্জাতিক এবং টুয়েন্টি২০ আন্তর্জাতিক ম্যাচেরও আয়োজন করা হয়ে থাকে। সংযুক্ত আরব আমিরাত শুধুমাত্র এমন একটি দেশ যারা আন্তর্জাতিক ক্রিকেট কাউন্সিলের একটি পূর্ণ সদস্য না হয়েও টেস্ট ম্যাচ আয়োজন করে থাকে।

মাঠের তালিকা

টেস্ট ম্যাচের তালিকা

ডিএসসি ক্রিকেট স্টেডিয়াম

শেখ জায়েদ ক্রিকেট স্টেডিয়াম

শারজাহ ক্রিকেট অ্যাসোসিয়েশান স্টেডিয়াম

বহিঃসংযোগ
সংযুক্ত আরব আমিরাত ক্রিকেট মাঠ - ক্রিকেটআর্কাইভ 

সংযুক্ত আরব আমিরাত
ক্রিকেট মাঠ
ক্রিকেট মাঠ
আন্দামান বুলবুলি

আন্দামান বুলবুলি (Pycnonotus fuscoflavescens) হল প্যাসারিফর্মিস পরিবারের বুলবুলির একটি প্রজাতি। এটি আন্দামান দ্বীপপুঞ্জের একটি এনডেমিক (স্থানীয়) প্রজাতি। এরা ছোটো ফল, বীজ ও পতঙ্গও খেয়েও থাকে।

২০০৮ সালের আগে পর্যন্ত একে কালো মাথার বুলবুলি বলে মনে করা হলেও পরবর্তীকালে অত্যাধুনিক গবেষণার দ্বারা জানা যায় এরা একটি পৃথক প্রজাতি।

তথ্যসূত্র 

 Rasmussen, P.C., and J.C. Anderton (2005). Birds of South Asia. The Ripley Guide. Volume 2: Attributes and Status. Smithsonian Institution and Lynx Edicions, Washington D.C. and Barcelona.

১৮৭৩-এ বর্ণিত পাখি
৫০০ (সংখ্যা)

৫০০ (বাংলা:পাঁচশত) একটি গণিতের সংখ্যা। এর অবস্থান ৪৯৯ এর পরে এবং ৫০১ এর পূর্বে।

৫০০ এর সংখ্যাসমূহ

৫০১ থেকে ৫২৫ পর্যন্ত
 ৫০১501
 ৫০২
 ৫০৩
 ৫০৪
 ৫০৫
 ৫০৬
 ৫০৭
 ৫০৮
 ৫০৯509
 ৫১০
 ৫১১
 ৫১২
 ৫১৩
 ৫১৪
 ৫১৫
 ৫১৬
 ৫১৭
 ৫১৮
 ৫১৯
 ৫২০
 ৫২১
 ৫২২
 ৫২৩
 ৫২৪
 ৫২৫

৫২৬ থেকে ৫৫০ পর্যন্ত
 ৫২৬
 ৫২৭
 ৫২৮
 ৫২৯
 ৫৩০
 ৫৩১
 ৫৩২
 ৫৩৩
 ৫৩৪
 ৫৩৫
 ৫৩৬
 ৫৩৭
 ৫৩৮
 ৫৩৯
 ৫৪০
 ৫৪১
 ৫৪২
 ৫৪৩
 ৫৪৪
 ৫৪৫
 ৫৪৬
 ৫৪৭
 ৫৪৮
 ৫৪৯
 ৫৫০

৫৫১ থেকে ৫৭৫ পর্যন্ত
 ৫৫১
 ৫৫২
 ৫৫৩
 ৫৫৪
 ৫৫৫
 ৫৫৬
 ৫৫৭
 ৫৫৮
 ৫৫৯
 ৫৬০
 ৫৬১
 ৫৬২
 ৫৬৩
 ৫৬৪
 ৫৬৫
 ৫৬৬
 ৫৬৭
 ৫৬৮
 ৫৬৯
 ৫৭০
 ৫৭১
 ৫৭২
 ৫৭৩
 ৫৭৪
 ৫৭৫

৫৭৬ থেকে ৫৯৯ পর্যন্ত
 ৫৭৬
 ৫৭৭
 ৫৭৮
 ৫৭৯
 ৫৮০
 ৫৮১
 ৫৮২
 ৫৮৩
 ৫৮৪
 ৫৮৫
 ৫৮৬
 ৫৮৭
 ৫৮৮
 ৫৮৯
 ৫৯০
 ৫৯১
 ৫৯২
 ৫৯৩
 ৫৯৪
 ৫৯৫
 ৫৯৬
 ৫৯৭
 ৫৯৮
 ৫৯৯

তথ্যসূত্র

তথ্যসূত্র

পূর্ণ সংখ্যা
ঊষা মঙ্গেশকর

ঊষা মঙ্গেশকর () একজন ভারতীয় গায়িকা যিনি হিন্দি, মারাঠি, কন্নড়, নেপালি, ভোজপুরি, গুজরাতি ইত্যাদি ভাষায় গান গেয়েছেন।

তিনি পণ্ডিত দীননাথ মঙ্গেশকর এবং শিভান্তি (সুধামতী) এর কন্যা। তার অপর তিন বোন লতা মঙ্গেশকর, আশা ভোসলে এবং মিনা খাদিকারও সঙ্গীত ভূবনের উজ্জ্বল নক্ষত্র। বোনদের মধ্যে তিনি সবার কনিষ্ঠ। তার ছোটো ভাই হৃদয়নাথ মঙ্গেশকর একজন সঙ্গীত পরিচালক। ঊষা মঙ্গেশকর স্বল্প বাজেটের একটি চলচ্চিত্র জয় সান্তোশি মা (১৯৭৫) তে কিছু গানের প্লে ব্যাক করার মাধ্যমে লাইম লাইটে আসেন। ছবিটি সব সময়ের জন্য একটি ব্লক বাস্টার মুভি হওয়ার মর্যাদা লাভ করে। ছবিটির “ম্যায় তো আরতি” গানটির জন্য তিনি ফিল্ম ফেয়ার সেরা মহিলা প্লে-ব্যাক শিল্পী পুরস্কারের জন্য মনোনীত হন। ২০০৬ সালে মুভিটি পুনঃনির্মাণের সময় তিনি পুনরায় ঐ গানগুলোর জন্য কন্ঠ প্রদান করেন।

চিত্রশিল্পের প্রতি ঊষা মঙ্গেশকরের প্রচন্ড আগ্রহ রয়েছে। মারাঠি মুভি ‘পিঞ্জারা’-তে গাওয়া গানগুলোর জন্যও তিনি বিখ্যাত। তিনি দূরদর্শনের জন্য ফুলওয়ান্তি নামক মিউজিক্যাল ড্রামাও পরিচালনা করেছেন।

সন্মাননা ও স্বীকৃতি 
 জয় সান্তোশি মা (১৯৭৫) ছবিতে সেরা মহিলা প্লে-ব্যাক শিল্পী হিসাবে বিএফজেএ অ্যাওয়ার্ড লাভ।
 জয় সান্তোশি মা (১৯৭৫) ছবিতে “ম্যায় তো আরতি” গানের জন্য ফিল্মফেয়ার সেরা মহিলা প্লে-ব্যাক শিল্পী হিসাবে নমিনেশন লাভ।
 ইনকার (১৯৭৭) ছবিতে “মাংতা হ্যায় তো আজা” গানের জন্য ফিল্মফেয়ার সেরা মহিলা প্লে-ব্যাক শিল্পী হিসাবে মনোনয়ন লাভ।
 ইকরার (১৯৭৮০) ছবিতে “হামসে নজর তো মিলাও” গানের জন্য ফিল্মফেয়ার সেরা মহিলা প্লে-ব্যাক শিল্পী হিসাবে মনোনয়ন লাভ।

জনপ্রিয় গান 
 জয় সান্তোশি মা (১৯৭৫) ছবিতে ম্যায় তো আরতি
 আজাদ (১৯৫৫) ছবিতে আপলাম চাপলাম
 খাট্টা মিট্টা (১৯৭৮) ছবিতে খাট্টা মিট্টা
 তারানা (১৯৭৯) ছবিতে সুলতানা সুলতানা
 ডিস্কো ড্যান্সার (১৯৮১) ছবিতে গুরু কি না কলঙ্কি
 চিত্র লেখা (১৯৬৪) ছবিতে কাহে তারা সায়ে যা ইয়ারা
 ইনকার (১৯৭৮) ছবিতে মাংলা
 নসীব (১৯৮০) ছবিতে পাকডো, পাকডো, পাকডো
 নসীব (১৯৮০) ছবিতে রং জমাকে যায়েঙ্গে
 খুবসুরাত (১৯৮০) ছবিতে সারে নিয়াম তোড় দো
 কালা পাথর (১৯৭৯) ছবিতে মুঝে পেয়ার কা তোহফা দে কে
 ব্লাফ মাস্টার (১৯৬৪) ছবিতে ও চালি চালি ক্যায়সে হাওয়া ইয়ে চালি
 “নূরানী চেহারা” তে সোনা-নো সূরাজ
 “নূরানী চেহারা” তে আভো আভো মোমিনো সাহু আভোরে

এছাড়া ঊষা মঙ্গেশকর মারাঠি ছবির জন্য যে গানগুলো গেয়েছেন তার মধ্যে পিঞ্জারা ছবিতে গাওয়া “ধাগালা লাগলি কালা” এবং “তুমহা অওর কেলি মে মর্জি বাহার” গান দুটি অত্যন্ত জনপ্রিয়। ২০০৮ সালে ঊষা মঙ্গেশকর ও শওকাত কাসেম এর নূরানী চেহারা অ্যালবাম রিলিজ হয়।

প্রথম জীবন 
ঊষা মঙ্গেশকর পণ্ডিত দীননাথ মঙ্গেশকর ও সেবন্তীর (সুধামতী) সন্তান। উনি লতা মঙ্গেশকর, আশা ভোঁসলে এবং মীনা খাদিকারের ছোট বোন ও সঙ্গীত পরিচালক হৃদয়নাথ মঙ্গেশকরের দিদি হন। জয় সন্তোষী মা ছায়াছবিতে ভক্তিমূলক গান গেয়ে উনি প্রথম প্রচার পান।

তথ্যসূত্র

বহিঃসংযোগ 
 

১৯৩৫-এ জন্ম
জীবিত ব্যক্তি
২০শ শতাব্দীর ভারতীয় গায়িকা
২০শ শতাব্দীর ভারতীয় সঙ্গীতশিল্পী
অসমীয় নেপথ্য সঙ্গীতশিল্পী
নেপালি নেপথ্য সঙ্গীতশিল্পী
বলিউডের নেপথ্য সঙ্গীতশিল্পী
মারাঠি নেপথ্য সঙ্গীতশিল্পী
মঙ্গেশকর পরিবার
মহারাষ্ট্রের নারী সঙ্গীতজ্ঞ
মুম্বইয়ের সঙ্গীতশিল্পী
অসমীয়া নেপথ্য সঙ্গীতশিল্পী
মারাঠি ভাষার সঙ্গীতশিল্পী
ভারতীয় নেপথ্য গায়িকা
ভারতীয় ধ্রুপদী গায়িকা
২১শ শতাব্দীর ভারতীয় নারী বিজ্ঞানী
২১শ শতাব্দীর ভারতীয় বিজ্ঞানী
২১শ শতাব্দীর ভারতীয় গায়িকা
২১শ শতাব্দীর ভারতীয় গায়ক
মন্দাক্রান্তা সেন

মন্দাক্রান্তা সেন (জন্ম ১৫ই সেপ্টেম্বর ১৯৭২ সালে কলকাতা, পশ্চিমবঙ্গ) একজন ভারতীয় কবি। ১৯৯১ থেকে ১৯৯৭ পর্যন্ত তিনি চিকিৎসা শাস্ত্র নিয়ে পড়াশুনা শুরু করেন কিন্তু স্নাতক হবার আগেই সাহিত্যের প্রতি আরও মনযোগী হতে চূড়ান্ত পরীক্ষার আগেই তিনি তার শিক্ষায় ইতি টানেন। কবিতার বই ছাড়াও তিনি তার মাতৃ ভাষায় প্রচুর ছোট গল্প, উপন্যাস, প্রবন্ধ, শ্রুতি নাটক প্রকাশ করেছেন। তিনি সর্বকনিষ্ঠ কবি যিনি ১৯৯৯ সালে ‘আনন্দ পুরস্কার‘ পান মাত্র ২৭ বছর বয়সে। ২০০৪ সালে তিনি ‘ভারতীয় সাহিত্য আকাদেমি ‘ থেকে ‘ সুবর্ণজয়ন্তী ইয়ং রাইটার্স পুরস্কার ‘ লাভ করেন। ২০০৬ সালের বসন্তে তিনি জার্মানির লিপজিগ বইমেলায় অসংখ্য কবিতা পাঠ করেন এবং সেই বছরেই অক্টোবর ও নভেম্বর মাসেও একই ভাবে কবিতা পাঠ করেন।

পুরস্কার
 ২০১৫ - তরুণ লেখকদের জন্য স্বর্ণা জয়ন্তী আকাদেমি পুরস্কার 
 ১৯৯৯ - আনন্দ পুরস্কার পান, "হৃদয় অবাধ্য মেয়ে" এই বইটির জন্য। 
 ২০০২ - আকাশ বাংলা বর্ষ সম্মান 
 ২০০৩ - কৃত্তিবাস পুরস্কার

বইয়ের তালিকা
 অন্ত্যাক্ষরী (২০০৫)
 চাঁদের গলায়ে শালা দারি (২০১৩)
 দলছুট (২০০২)
 বল অন্যভাবে (২০০০)
 হৃদয় অবাধ্য মেয়ে (১৯৯৯)
 উপন্যাস সমগ্র (২০১৩)
 আফটার দ্যা লাস্ট কিস্‌ (২০১৫)
 প্রেমের কবিতা (২০১৫)
 কলকব্জা (২০১৪)
 মাই হার্ট ইস আ আনরুলি গার্ল (২০১৬)
 ছদ্ম পুরাণ
 উৎসারিত আলো (২০০১)
 এসবই রাতের চিহ্ন
 কাশভরা বন্ধুতারা (২০০২)
 ঝাঁপতাল (২০০০)
 সহাবস্থান (২০০৩)

তথ্যসূত্র

বহিঃসংযোগ
 তার কবিতা, মহিলা যৌনতা এবং কলকাতায় তার জীবনের উপর মন্দাক্রান্তা সেন, ARTE সংস্কৃতি (৪ই অক্টোবর ২০০৬)

বাঙালি মহিলা কবি
জীবিত ব্যক্তি
১৯৭২-এ জন্ম
বাঙালি লেখক
পশ্চিমবঙ্গের লেখিকা
কলকাতার ব্যক্তি
পশ্চিমবঙ্গের ব্যক্তি
বাংলা ভাষার লেখক
নারীবাদী লেখক
কলকাতার লেখক
লেডি ব্র্যাবোর্ন কলেজের প্রাক্তন শিক্ষার্থী
নীল মাশরুম

নীল মাশরুম,যাকে আমরা সাধারণত নীল দুধের পেয়ালা নামে চিনি। এই নীল মাশরুম বা নীল দুধের পেয়ালার মাশরুমটি , Russulaceae পরিবার এর  মধ্যে agaric ছত্রাক একটি প্রজাতি। এই প্রজাতি ব্যাপকভাবে বিস্তার লাভ করে, এটা পূর্ব উত্তর আমেরিকা, পূর্ব এশিয়া, ও মধ্য আমেরিকায় প্রাকৃতিকভাবে জন্মে; এমনকি এটি দক্ষিণ ফ্রান্সেও বিস্তারলাভ করেছে। নীল মাশরুম সরলবর্গীয় বনের মাটিতে উভয় দিকে জন্মাতে পারে, যেখানে এটি বৃক্ষের এক ব্যাপক পরিসরের সাথে mycorrhizal যোগসূত্র বৃদ্ধি করে। টাটকা অবস্থায় এর রঙ থাকে গাড় নীল, কিছুদিন পর এর রঙ ধূসর ফ্যাকাশে হয়ে যায়। মাশরুম ভেঙ্গে গেলে বা কাটলে তার ভিতরের oozes থেকে দুধ বা ক্ষীর জাতীয় পদার্থ  বের হয়, এই বৈশিষ্ট্যটি নীল মাশরুম জাতি সহ সকল মাশরুমে দেখা যায়। যখন এটি প্রকাশিত হতে থাকে তখন এটি নীল থেকে আস্তে আস্তে সবুজ রঙ ধারণ করে। এর টুপিটি ৫থেকে ১৫সেমি এর ডায়ামিটার থাকে এবং কাণ্ডে ২ থেকে ৮সেমি (৩-এর মধ্যে০.৮ ) লম্বা এবং ২.৫সেমি (0.4 মধ্যে 1.0 পর্যন্ত) পুরু হয়। খাদ্য হিসাবে এটি  চীন, গুয়াতেমালা, এবং মেক্সিকোতে গ্রামীণ বাজারে বিক্রি করা হয়।

তথ্যসূত্র 

ভোজ্য ছত্রাক
১৮২২-এ বর্ণিত ছত্রাক
এশিয়ার ছত্রাক
মধ্য আমেরিকার ছত্রাক
ইউরোপের ছত্রাক
উত্তর আমেরিকার ছত্রাক
ল্যাক্টেরিয়াস
লুইস ডেভিড ডি শোয়েইনিৎস কর্তৃক নামকরণকৃত ট্যাক্সা
আহলা করলডেঙ্গা ইউনিয়ন

আহলা করলডেঙ্গা বাংলাদেশের চট্টগ্রাম জেলার বোয়ালখালী উপজেলার অন্তর্গত একটি ইউনিয়ন।

আয়তন 
আহলা করলডেঙ্গা ইউনিয়নের আয়তন ৫,৫৪০ একর (২২.৪২ বর্গ কিলোমিটার)।

জনসংখ্যার উপাত্ত 
২০১১ সালের আদমশুমারি অনুযায়ী আহলা করলডেঙ্গা ইউনিয়নের মোট জনসংখ্যা ১৪,৮৬৪ জন। এর মধ্যে পুরুষ ৭,০৮৬ জন এবং মহিলা ৭,৭৭৮ জন। মোট পরিবার ৩,১৯৯টি।

অবস্থান ও সীমানা 
বোয়ালখালী উপজেলার দক্ষিণ-পূর্বাংশ জুড়ে আহলা করলডেঙ্গা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১১ কিলোমিটার। এ ইউনিয়নের পশ্চিমে সারোয়াতলী ইউনিয়ন ও আমুচিয়া ইউনিয়ন; উত্তরে আমুচিয়া ইউনিয়ন ও রাঙ্গুনিয়া উপজেলার সরফভাটা ইউনিয়ন; পূর্বে আমুচিয়া ইউনিয়ন ও রাঙ্গুনিয়া উপজেলার পদুয়া ইউনিয়ন এবং দক্ষিণে পটিয়া উপজেলার হাইদগাঁও ইউনিয়ন, কেলিশহর ইউনিয়ন ও ধলঘাট ইউনিয়ন অবস্থিত।

প্রশাসনিক কাঠামো 
আহলা করলডেঙ্গা ইউনিয়ন বোয়ালখালী উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম বোয়ালখালী থানার আওতাধীন। এটি জাতীয় সংসদের ২৮৫নং নির্বাচনী এলাকা চট্টগ্রাম-৮ এর অংশ। এ ইউনিয়নের গ্রামগুলো হল:
 করলডেঙ্গা
 উত্তর ভূর্ষি
 আহলা সাধার পাড়া
 আহলা গাজীর পাড়া
 আহলা শেখ চৌধুরী পাড়া
 আহলা বৈদ্যপাড়া
 দক্ষিণ করলডেঙ্গা

শিক্ষা ব্যবস্থা 
২০১১ সালের আদমশুমারি অনুযায়ী আহলা করলডেঙ্গা ইউনিয়নের সাক্ষরতার হার ৫৩%। এ ইউনিয়নে ২টি মাধ্যমিক বিদ্যালয়, ১টি দাখিল মাদ্রাসা ও ১০টি প্রাথমিক বিদ্যালয় রয়েছে।

শিক্ষা প্রতিষ্ঠান 
মাধ্যমিক বিদ্যালয়
 উত্তর ভূর্ষি অন্নদা জীবন উচ্চ বিদ্যালয়
 এফ আর নুরুল হক উচ্চ বিদ্যালয়

মাদ্রাসা
 করলডেঙ্গা গাউছিয়া তৈয়্যবিয়া আজিজিয়া সুন্নিয়া দাখিল মাদ্রাসা

প্রাথমিক বিদ্যালয়
 আহলা আছাদিয়া সরকারি প্রাথমিক বিদ্যালয়
 আহলা উত্তর ভূর্ষি সরকারি প্রাথমিক বিদ্যালয়
 আহলা জয়কালী সরকারি প্রাথমিক বিদ্যালয়
 আহলা বৈদ্যপাড়া সরকারি প্রাথমিক বিদ্যালয়
 আহলা সাধারপাড়া সরকারি প্রাথমিক বিদ্যালয়
 উত্তর ভূর্ষি মডেল সরকারি প্রাথমিক বিদ্যালয়
 উত্তর ভূর্ষি সরকারি প্রাথমিক বিদ্যালয়
 করলডেঙ্গা কলন্দর শাহ সরকারি প্রাথমিক বিদ্যালয়
 করলডেঙ্গা সরকারি প্রাথমিক বিদ্যালয়
 দক্ষিণ করলডেঙ্গা সরকারি প্রাথমিক বিদ্যালয়

যোগাযোগ ব্যবস্থা 
আহলা করলডেঙ্গা ইউনিয়নে যোগাযোগের প্রধান প্রধান সড়কগুলো হল কালুরঘাট-ধোরলা সড়ক, শ্রীপুর-ধোরলা সড়ক এবং পটিয়া-ধোরলা সড়ক
প্রধান যোগাযোগ মাধ্যম সিএনজি চালিত অটোরিক্সা।

ধর্মীয় উপাসনালয় 
আহলা করলডেঙ্গা ইউনিয়নে ১৭টি মসজিদ, ১টি ঈদগাহ ও ৮টি মন্দির রয়েছে।

দর্শনীয় স্থান 
★ মেধস মুনির আশ্রম
 হযরত শাহ বু-আলী কালন্দর (রহ.) মাজার
 আহলা দরবার শরীফ

উল্লেখযোগ্য ব্যক্তি 
 কমর আলী –– সঙ্গীতজ্ঞ ও কবি।
 বিনোদ বিহারী চৌধুরী –– ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব।

জনপ্রতিনিধি 
 বর্তমান চেয়ারম্যান: হামিদুল হক মন্নান 

চেয়ারম্যানগণের তালিকা

আরও দেখুন 
 বোয়ালখালী উপজেলা
 বোয়ালখালী থানা
 চট্টগ্রাম জেলা

তথ্যসূত্র

বহিঃসংযোগ 

বোয়ালখালী উপজেলার ইউনিয়ন